open-index/open-wikipedia-markdown huggingface dataset:
Flatiron Building

**Fuller Building**, bedre kjent som **Flatiron Building**, er en høyblokk ved Madison Square på Manhattan i New York. Bygningen er reist på den smale og kileformede hjørnetomten nord for 23. gate der Broadway møter Fifth Avenue, noe som ga den dens karakteristiske form (og kallenavnet *Flatiron* &ndash; «Strykejernet»).

Flatiron Building sto ferdig i 1902, og var da New Yorks nest høyeste bygning (etter Park Row Building) med sine 87 meter, fordelt på 22 etasjer. Flatiron var også en av de første bygningsstrukturene i New York som ble konstruert rundt et stålskjelett, noe som ga nye muligheter for å bygge i høyden. Bygningen ble tegnet av Daniel Burnham i Beaux-Arts-stil, og fasaden er rikt ornamentert med gotiske og renessanse-inspirerte detaljer. Sjefsingeniør for konstruksjonen var Joachim Gotsche Giæver.

Området rundt Madison Square, øst mot Gramercy Park og noen kvartaler sør mot Union Square er kalt Flatiron District etter den kjente bygningen.

## Referanser


## Litteratur
*
* Zukowsky, John and Saliga, Pauline, "Late Works by Burnham and Sullivan", *Art Institute of Chicago Museum Studies*. 11.1 (Autumn 1984:70–79)
* Kreitler, Peter Gwillim. *Flatiron: A Photographic History of the World's First Steel Frame Skyscraper, 1901–1990*. AIA Press 1991. 
*
Soria Moria (TV-serie)

***Soria Moria*** er en norsk dramaserie som ble sendt på NRK1 fra 2000 til 2001. Handlingen var lagt til et gammelt pensjonat kalt Soria Moria som lå i ei norsk skogsbygd. Stedet hadde en lang historie som bygdas storstue, og hit kom politimannen Magnus (Henrik Mestad) etter å ha brutt opp fra storbylivet i Oslo. Her håpte han å få en ny start sammen med sin 13 år gamle sønn Lars, som hadde havnet i et dårlig miljø i byen. De mest sentrale rollene spilles av Henrik Mestad, Ivar Nørve, Marit Østbye, Anne Ryg, Per Christian Ellefsen og Bab Christensen. Serien ble sendt på søndagskvelder.

Store deler av serien ble spilt inn på Villa Fridheim, som også huser et eventyrmuseum. Mange av opptakene ble gjort utendørs i skiftende årstider ved Semsvannet i Asker, i Maridalen og i Nordmarka.

Seertallene lå på rundt en halv million hver uke. Per Christian Ellefsen vant Gullruten 2001 i klassen beste TV-skuespiller for serien mens selve serien ble nominert i klassen beste hverdagsdrama/såpe.

## Handling
Handlingen finner sted på kråkeslottet Soria Moria i en skogsbygd. Soria Moria er et pensjonat, og har i alle år vært bygdas storstue. Under krigen ble eieren, kalt «Store-Jørgen», skutt av tyskerne her, og gjenferdet hans går igjen på Soria Moria. I starten av serien er det hans barnebarn Ragnhild (Marit Østbye) som driver pensjonatet sammen med ektemannen Håvard (Ivar Nørve), og nevøen deres, den misforståtte Lille-Erling, ønsker desperat å arve pensjonatet. Men så kjøper et tysk firma kråkeslottet, og eks-politimannen Magnus (Henrik Mestad) blir ansatt som bestyrer. Han må forholde seg til nye og gamle innbyggere, og alle deres problemer.

Andre sentrale rollefigurer i serien er forfatteren Ida (Anne Ryg), som finner tonen med Magnus, kjæresteparet Silje (Tove Heyerdahl) og Kent André (Mads Jørgensen), samt Idas autistiske bror Torfinn "Trosten" (Per Christian Ellefsen).

## Skuespillere
* Henrik Mestad – Magnus
* Marit Østbye – Ragnhild
* Ivar Nørve – Håvard
* Anne Ryg – Ida
* Per Christian Ellefsen – Torfinn "Trosten"
* Bab Christensen – Inga-Lill
* Tove Heyerdahl – Silje
* Tone Danielsen – Lensmann Pettersen
* Mads Jørgensen – Kent-André
* Tuva Norum – Maria, Idas datter
* Erik Nøst Odland – Lars, Magnus' sønn
* John Sigurd Kristensen – Lille-Erling
* Svein Erik Brodahl – Arne Saga
* Sverre Solberg – Biri

## Referanser


## Eksterne lenker
*
Statsflagg

**Statsflagg** er et flagg som brukes av et lands statlige myndigheter. Det vaier gjerne ved statlige bygninger og føres av statlige, ikke-militære fartøyer. 

I noen land, som eksempelvis USA, Frankrike eller Japan, benyttes nasjonalflagget uforandret også av statlige myndigheter, mens statsflagget i andre land skiller seg fra nasjonalflagget. Postverket og Tollvesenet har egne monogram med krone over i sine statsflagg. Ingen privatpersoner kan benytte seg av statflagget, unntatt medlemmer av Kongelig Norsk Seilforening som kan ha en hvit kvadrat i midten påført et kongelig monogram.

Statsflagget konstrueres på flere måter. I de nordiske land dannes statsflagget ved at nasjonalflagget gis splitt, som i Danmark og Island, eller splitt og tunge, som i Finland, Norge og Sverige. I andre europeiske land land er det vanlig at statsflagget viser landets riksvåpen, slik som i Tyskland, Østerrike, Belgia og en rekke andre land. 

## Norges statsflagg

Norges stats- og orlogsflagg har splitt og tunge, og har forholdet 16:27, mens nasjonalflagget har forholdet 8:11. Det norske statsflagget er identisk med orlogsflagget, men dette er ikke tilfelle i alle land. 

Fra 1899 til 9. juni 1905 var heller ikke i Norge statsflagget identisk med orlogsflagget. Da unionsmerket «sildesalaten» ble tatt ut av handelsflagget, ble det samtidig skapte en ny type flagg til bruk på statens sivile skip og bygninger, hvor man siden 1844 hadde brukt orlogsflagget, som var et unionsflagg med splitt og tunge. Norske myndigheter kunne ikke fjerne unionsmerket fra orlogsflagget, siden dette etter Grunnloven skulle være et unionsflagg. Det nye statsflagget av 1899 var et «rent» splittflagg uten unionsmerke, altså identisk med det nåværende orlogsflagget.

To dager etter unionsoppløsningen 7. juni 1905 ble det «rene» orlogsflagget heist på landets marinefartøyer og festninger, og landets orlogsflagg og statsflagg var igjen identiske.
Times Square

**Times Square** er et lite område av Manhattan i byen New York. Området er avgrenset av 6. og 9. aveny fra øst mot vest og av 39. og 52. gate fra sør mot nord. Sentrum i dette området dannes der Broadway krysser 42. til 45. gate og er et hektisk kulturelt og kommersielt knutepunkt. Mange av New Yorks mest berømte teatre ligger her i tillegg til TV-stasjoner (bl.a. MTV), banker, opplevelsessentre og andre mediaselskaper som Reuters og Viacom. Times Square er det eneste området i byen som påbyr leietakere å montere utvendige neonreklamer, noe som har gjort stedet til et spektakulært ikon for byen New York.

Times Square har sitt navn etter avisen *[[The New York Times]]*, som flyttet sitt hovedkvarter hit i 1904.

Hver nyttårsaften samles tusenvis av mennesker på Times Square for å hilse det nye året velkommen.

## Eksterne lenker
* Times Square webkameraer
* The Times Square.Com
TsAGI

**TsAGI** er en transliterasjon av den russiske forkortelsen av *Центра́льный аэрогидродинами́ческий институ́т* (ЦАГИ), eller «**Ts**entralnyj **a**ero**g**idrodinamitsjeskij **i**nstitut», **Det sentrale aerohydrodynamiske institutt**. Instituttet ble grunnlagt i Moskva av pioneren innen russisk romfart, Nikolaj Jegorovitsj Zjukovskij, 1. desember 1918.

Siden 1935 har instituttet ligget i byen Zjukovskij i Moskva oblast.

Blant dets senere utviklinger, er bæreraketten Energija og romfergen Buran.

## Eksterne lenker
* TsAGIs offisielle side
Sonja Lang

**Sonja Lang** (født 1. november 1978) også kjent som **Sonja Elen Kisa** er en kanadisk lingvist og profesjonell oversetter (mellom engelsk, fransk og esperanto). I 2001 fant hun opp det konstruerte språket toki pona.

## Bibliografi
* Eget forlag (2014): «Toki pona. The language of good». isbn=0978292308.

## Referanser
Øystein Hauge

**Øystein Hauge** (født 1956) er en norsk forfatter og poet. Han er siden 1982 bosatt i Hustadvika i Romsdal.

Fra 1982 til 2005 tilsatt i Justisdepartementet som rådgiver for militærnekterne Vestlandet, Trøndelag og Nord-Norge. Videre seniorrådgiver i Kriminalomsorgen fra 2005 til 2019. Hauge arbeider i dag som litteraturkritiker og poet (medlem Norsk kritikerlag, Den norske Forfatterforening og Norsk Forfattersentrum. Han har vært programansvarlig for Bjørnsonfestivalen i Molde, styremedlem i Bjørnstjerne Bjørnson-Akademiet, leder av Fondsstyret i Norsk Forfattersentrum og medlem av Internasjonalt utvalg Den norske Forfatterforening.  

Øystein Hauge har i flere år holdt kurs i skrivekunst og har under litteraturfestivaler ledet et femtitalls scenesamtaler med andre forfattere (Jan Kjærstad, Vigdis Hjorth, Jan Erik Vold, Herbjørg Wassmo, Kolbein Falkeid, Dag Solstad, Leif GW Persson, Ketil Bjørnstad, Anne Karin Elstad bl.a.). 

«Sidan Bondeheimen blei bygd i 1913 har han vore ein heim for forfattarar og skodespelarar som har vitja hovudstaden. I eit omfattande kulturprosjekt er no forfattarar, skodespelarar og andre stamgjester synleggjort i romma på hotellet som er eigd av Bondeungdomslaget". Det er Nynorsk Kultursentrum som skriver om kunstnerene som har fått sitt eget rom ved hotellet. Øystein Hauge er i kulturprosjektet gitt rom **608**. 

## Bibliografi
* Passasjernotat - lyrikk (Metope, 2025)
* *Resten av kvelden* – lyrikk (Metope, 2023)
* *Hundre vegar heim* (boksingel Flamme forlag) (2021)
* *Oktobersong* &ndash; lyrikk (Borken) (2021)
* *Predikanten* &ndash; lyrikk (Tiden) (2011)
* *Stilleben* &ndash; lyrikk (Tiden) (2010) ISBN 978-82-10-05095-4
* *Fotografi av to som dansar* &ndash; lyrikk (Tiden) (2005)
* *Radiodikt* &ndash; lyrikk (Tiden) (2003)  
* *Bare* &ndash; lyrikk (Tiden) (2002)  
* *Grønt* &ndash; lyrikk (Tiden) (2000) 
* *Forfatterliv og røre* &ndash; anekdotesamling (Det Norske Samlaget/De norske Bokklubbene) (1991)
* *Messe og maskespel* &ndash; aforismer, fragment (Møre forlag). (1989)

Forfatteren er representert i en rekke diktantologier - nasjonalt og internasjonalt - og har siden 2005 også arbeidet med ulike lydperformance-prosjekt (representert i bl.a. lydinstallasjon Museet for Samtidskunst (Roskilde, 2005).    

## Stipend, priser o.a.
* Hustadvika kommunes kulturpris (2022) 
* Andersson Rysst-prisen (2002)
*Vegårshei kommunes kulturpris (2010)
* Sørlandets litteraturpris (2012)
* Statens Kunstnerstipend (div)
*Den norske Forfatterforening (div)
*Forfatterforbundet (arbeidsstipend)
*Norsk Kritikerlag (div)
* Dansk-Norsk Samarbeidsfond (reisestipend)
* Sasakawafondet (reisestipend Japan)
* Årets diktsamling 2005 (leserkåring Dagbladet for samlinga *Fotografi av to som dansar*)

## Referanser


## Eksterne lenker
* Øystein Hauges nettside: Litteraturnett
Dáin II Jernfot

**Dáin II Jernfot** var en av dvergenes konger av Durins folk i J.R.R. Tolkiens Midgard.

Dáin var sønnesønn av Grór, den yngste sønnen av Kong Dáin I av Durins folk. Han var herre over dvergene i Jern Høene, og ble siden også herre over Erebor som kongen under fjellet. Han fulgte sin far, Náin, og overtok hans plass da han ble drept av orken Azog i slaget av Azanulbizar, som var det siste slaget i krigen mellom dverger og orker. Azog ble drept av Dáin selv. Han var en svært ung dverg på den tiden og det ble sett på som en stor dåd. Dáin alene så inn gjennom Morias porter og var klok nok til å se at dvergene ikke kunne flytte tilbake på den tiden.
      
Dáin var grandnevø av Thorin Eikenskjold, og det var han som kom til hjelp for Thorin i femhærerslaget med flere hundre dverger i Hobbiten.

Etter Thorins død ble Dáin kongen under fjellet og Konge over Durins folk, den første som ikke var i rett linje fra Durin den Udødelige. Dáin døde i krigen om ringen, den 17. mars i 3019 i det tredje tideverv, mens han forsvarte liket av kong Brann av Dale foran Erebors porter. På den tiden var han en svært gammel dverg, men på ingen måte skrøpelig. 

Etter Dáins død var det hans sønn, Thorin III Steinhjelm, som overtok tronen.
Fransk støver

**Fransk støver** (fr. *chien français*) sies å nedstamme fra urgamle franske hunderaser og finnes i tre varieteter, nemlig i fargene  hvit og gul (*francais blanc et orange*), hvit og sort (*francais blanc et noir*) og trefarget hvit, fawn og sort (*francais tricolore*). Rasen, som er en utpreget jakthund på småvilt, ble skapt gjennom kryssavl med flere andre raser rundt midten av 1900-tallet.

## Opprinnelse og alder
*Fransk hvit og sort støver* (FCI #220) er primært en krysning mellom gascon saintongeois og grand bleu de gascogne, men den har også fått blodslinjer fra foxhound. Denne varieteten ble først anerkjent av FCI i 1957. Standarden er fra 1959.

*Fransk trefarget støver * (FCI #219) er primært en krysning mellom *fransk hvit og sort støver* og stor anglo-fransk trefarget støver, men den har også fått blodslinjer fra både bily og poitevin (muligens også fra *grand bleu de gascogne*). Også denne varieteten ble anerkjent av FCI i 1957. Standarden er fra 1965.

*Fransk hvit og gul støver* (FCI #316), som er mest sjelden, er en krysning mellom *fransk hvit og sort støver* og bily. Denne varieteten ble anerkjent av FCI først i 1978. Standarden er fra 1982.

## Utseende, anatomi og fysikk
Fransk støver er en litt langstrakt og kraftig hund med en langstrakt kraftig nakke. Rygglinjen er ganske rett. Brystkassen er dypere enn bred og buken lett opptrukket. Lendepartiet er muskuløst og beina kraftige. Halen er bred ved roten og lang. Hodet er forholdsvis stort, med noe hvelvet og med markert stopp (tydeligst hos trefarget og hvit og gul). Neseryggen er litt konveks. Ørene er store og hengende og bør kontrolleres regelmessig.

Pelsen er kort og tett tilliggende, og ganske tykk. Fransk trefarget støver har en noe finere pelsstruktur enn de andre. Fransk hvit og sort og trefarget støver skal ha sort mantel over ryggen. Pelsstellet er enkelt, men den trenger å bli børstet regelmessig.

## Bruksområde
Fransk støver er en utpreget og svært utholdende drivende jakthund på småvilt, og da spesielt rådyr og hjort. Det sies at den kan drive byttet i timevis. Som sådan har rasen en spesielt godt utviklet luktesans og en meget klangfull røst, noe som gjør det lett for jegeren å følge drivet. Som sådan har rasen også en rekke gode brukshundegenskaper, f.eks. som sporhund.

## Lynne og væremåte
Fransk støver er en typisk kennelhund. Den trenger en bestemt og tydelig lederskikkelse, rikelig med mosjon og godt om plass. Rasen egner seg først og fremst for aktive friluftsfolk (jegere), som liker å ferdes på lange turer i skog og mark nesten daglig. Rasen er ingen typisk familiehund.
Energija

**Energija** (russisk: *Энергия*) var en sovjetisk bærerakett designet av NPO Energija for å løfte tung nyttelast, samt den sovjetiske romfergen Buran ut i verdensrommet. Den hadde en kapasitet på 100&nbsp;tonn i lav bane, men den kunne ha blitt oppgradert (selv om den aldri ble det) til tyngre nyttelaster, til samme nivå som &ndash; eller enda mer enn &ndash; det Saturn V kunne løfte. Dens første testutskytning var i 1987, med Poljus som nyttelast. Energija fungerte bra, men Poljus nådde ikke ut i bane på grunn av en feil i kontrollsystemet etter at den ble skilt fra Energija. Energija ble skutt ut i bane bare en gang etter dette, i en vellykket oppskyting av Buran i 1988.
Hamiltonstøver

**Hamiltontøver** er oppkalt etter den svenske kennelkubbens grunnlegger, *grev Adolf Patrik Hamilton*. Hunderasen er også kjent som **svensk støver** og **svensk foxhound** og regnes som **Sveriges nasjonalhund**. I Sverige er denne hunden blant de 10 mest populære rasene, men utenfor Skandinavia er den ganske sjelden. Som sådan tilhører denne hunden de drivende jakthundene, som av FCI er plassert i gruppe 6 seksjon 1.

## Opprinnelse og alder
Grev Adolf Hamilton skapte denne jakthundrasen på slutten av 1800-tallet, gjennom å krysse sørtyske og sveitsiske, nå mer utdødde jakthunder med engelsk foxhound og harrier. Som sådan ble to støvere vist på en utstilling i Sverige i 1886, som man tror er stamfedrene til denne rasen. De het *Pang* og *Stella*. Navnet *hamiltonstøver* fikk rasen først i 1921.

## Utseende, anatomi og fysikk
Hamiltonstøver har en rektangulær kropp og velbalansert beinstruktur. Den har en lang og massiv hals, et kraftfullt lende, en rett rygglinje og et  bredt muskuløst kryss. Brystkassen er middels dyp og buket lett opptrukket. Halen er høyt ansatt, grov ved roten og bæres som en forlenging  av ryggen eller hengende ned som en sabel. Hodet er langstrakt og fint utmeislet, med svak stopp og hengende høyt ansatte ører. Pelsen er kort, glatt og blank. Underullen skal være kort og tett. Pelsen er trefarget (tricolor) sort, brun og hvit. Sorte tegninger i nakkepartiet og som en sadel over ryggen. Hodet er brunt med hvitt snuteparti og pannebles. Hvitt på  framsiden av halsen og ned på framsiden av brystkassen, samt hvite sokker på beina og haletippen. Skuldrer, hofter, buk  og øvre delen av beina er brune. Hannene blir gjerne ca. 50–60&nbsp;cm i skulderhøyde, mens tispene blir ca. 46–57&nbsp;cm høye. Vekten ligger på ca. 25&nbsp;kg i snitt, avhengig av kjønn.

## Bruksområde
Hamiltonstøver er en utpreget drivende jakthund for småvilt, som hare og rødrev. Den har også gode bruksegenskaper som sporhund. Rasen tåler såvel kulde, snø og regn som sol og varme godt.

## Lynne og væremåte
Hamiltonstøver er en aktiv hund som krever ofte og mye mosjon for å trives. Den har ikke utpregende familiehundegenskaper, men er vennlig, går godt sammen med andre hunder og er habil for folk med erfaring. Som sådan passer rasen best for aktive friluftsmennesker og jegere.

## Annet
Pelsen krever jevnlig vedlikehold.

## Se også
* Nordiske hunderaser
* Svenske hunderaser

## Referanser
Minerva (andre betydninger)

**Minerva** kan vise til:
* Minerva, gudinne i romersk mytologi
* Minerva (bil), belgisk bilprodusent
* Minerva Friidrett, norsk friidrettsklubb
* Asteroiden 93 Minerva
* Minerva McSnurp, figur i Harry Potter-serien

## Periodika

Minerva er navnet på en rekke periodika, blant annet:

*Minerva (avis)
*Minerva (dansk tidsskrift)
*Minerva (tysk tidsskrift)
*Minerva (arkeologisk tidsskrift)
*Minerva (Springer-tidsskrift)
*Minerva, en seksjon i British Medical Journal
*Minerva (Royal Dublin Society)
XLTV

***XLTV*** er en norsk humorserie som gikk på NRK2 fra 1998 til 1999. Programmet var av og med Espen Thoresen, Kristopher Schau, Atle Antonsen og Johan Golden og var en delvis videreføring og delvis fusjon av radioprogrammet ''XL''. Serien ble avsluttet med en spesialsending fra et show de gjorde på Quartfestivalen i 1999. Programmet gikk sent på lørdager.

Programmet ble ingen seersuksess. Premieren ble kun sett av 36 000. Hver episode ble sendt i reprise på NRK1, med et seertall som var tre til fire ganger så høyt som originalsendingene på NRK2.

*XLTV* ble etterfulgt av den lett absurde serien *[[TvTv]]*.

## Noen faste spalter

## Referanser


## Eksterne lenker
*
Drivstoffrakett

En **drivstoffrakett** er en rakett som brukes i begynnelsen av en rakettoppskytning. Drivstoffraketter er gjerne koblet til bæreraketten, og brukes til å få ekstra fart i oppskytningens første fase; når de er tomme for drivstoff, kobles de av bæreraketten så den slipper å dra med unødig ekstravekt. Oppskytningene av amerikanske romferger har to drivstoffraketter, mens det sovjetiske Buran-Energija-programmet hadde fire drivstoffraketter.

Det er ikke bare romfartøy som bruker drivstoffraketter; missiler bruker det også. Se for eksempel 2K11 (SA-4) eller S-200 (SA-5).
Stine Varvin

**Stine Hoel Varvin** (født 7. desember 1971) er en norsk skuespiller og psykolog.

Varvin er utdannet ved teaterlinjen på Romerike Folkehøgskole og ved Lee Strasberg Theatre Institute i New York. Hun har sin psykologutdannelse fra Universitetet i Oslo. 

Fra 1988 til 1993 hadde hun en rekke mindre roller ved Chateau Neuf i Oslo, og i perioden 1994 til 1996 var hun vokalist i bandet Vampire State Building, som ga ut tre album og spilte blant annet på Roskildefestivalen.

Varvins første store rolle var i NRKs dramaserie *[[Hotel Oslo]]* i 1995, før hun fikk nok en stor rolle i NRKs såpeseriesatsning *[[Offshore (TV-serie)|Offshore]]* i 1996. Der gestaltet hun rollen som rikmannsdatteren Susanne Torgersen. I 1998 sluttet hun i serien og konsentrerte seg om teater.

Av Varvins teatererfaring kan nevnes Ibsens *[[Gengangere]]* og *[[Kejser og Galilæer]]*, samt rollen som Elaine i stykket *[[Arsenikk og gamle kniplinger]]* (2003) på Riksteatret. Henne største filmrolle var rollen som Liv i *[[Andreaskorset]]* (2004). På fjernsyn er hun også kjent fra dramaserien *[[Brigaden (dramaserie)|Brigaden]]* på NRK, samt medvirkning i diverse sketsjer i Dagfinn Lyngbøs *[[God kveld, Dagfinn|God kveld, Dagfinn!]]* (2003) på TV 2.

## Eksterne lenker
*
Værmelding

**Værmelding** er en melding om været, presentert i ulike medier.

Melding om været ble organisert i de industrialiserte landene i løpet av 1800-tallet. Etter hvert fikk meldingen islett av varsler, men hovedvekten på varselet kom ikke før på 1950-tallet. Den gradvise overgangen fra ren værmelding til værmelding og værvarsling har gjort at begrepene lett blir sammenblandet i dagligtalen.
Europavei 20 (Sverige)

**Europavei 20 (Sverige)** er en svensk stamvei som går mellom Öresund ved Malmö og Stockholm. Veien er del av europavei 20.

## Knutepunkter

;Stockholm kommune
* Stockholm-Tallinn (10 timer, 1 tur/dag) → 
*Endepunkt Frihamnen
* Stockholm-Värtan
: Motorvei Stockholm (Värtan)–Eskilstuna (Slagsta) (115 km)

* Norra länken (4&nbsp;km tunnel)
*  Stockholm-Norrtull, felles trasé til Södertälje 

*  Stockholm-Fredhäll → 
* Fredhällstunneln (210 m)
* Essingebron (Mälaren, 470 m)
* Gröndalsbron (Mälaren, ca. 400 m)
*   Stockholm Nyboda
*  Stockholm Västertorp
;Botkyrka kommune
*  Fittja
*  Hallunda
;Södertälje kommune
*  Moraberg
*  Södertälje kanal (ca. 500 m)
*  Södertälje Saltskog
;Nykvarn kommune

;Strängnäs kommune
*  Mariefred
*  Strängnäs
;Eskilstuna kommune
*  Årby
*  Slagsta
*  Eskilstuna Marielund
*  Mostugan, felles trasé til Kungsör

;Kungsör kommune
* Torpunga
* Kungsör
* Runna
;Arboga kommune
* Marieborg
*  Vibyholm, felles trasé til Adolfsberg (motorvei 87 km)
* Arboga Jäder

;Örebro kommune
*  Örebro Norrplan, felles trasé til 
* Örebro Adolfsberg (→), felles trasé til Arboga
* Marieberg
;Kumla kommune
* Byrsta
* Brändåsen
* Stenbråten
;Laxå kommune
* Laxå

;Gullspång kommune
* Hova
;Mariestad kommune
* Hasselrör, felles trasé til Haggården
* Mariestad Krontorp
* Krontorp
* Haggården
;Götene kommune
* Loftsgården (motorvei 12 km)
* Götene
* Lundsbrunn
;Skara kommune
* Vilan
* Skara Munkatorp
;Vara kommune
* Skatofta
* Vara
;Essunga kommune
* Jonslund
;Vårgårda kommune
* Mellomgården
* Vårgårda, felles trasé til Hjultorp
* Hjultorp  (motorvei 15 km)

;Alingsås kommune
*  Alingsås
: Motorvei Alingsås–Malmö (Limhamn) (326 km)
;Lerum kommune
* Jerikotunneln (110 m)
;Partille kommune
;Göteborg kommune

* Arm E20.10 Göteborg Ånäsmotet → til E45 og E6 via  Marieholmstunneln
*  Göteborg Olskroksmotet, felles trasé til Malmö
*   Kallebäck → til 

;Kungsbacka kommune
*  Kungsbacka
;Varberg kommune
* Värötunneln (265 m)
*  Varberg N
*  Varberg C
;Falkenberg kommune
*  Falkenberg C
*  Falkenberg S
;Halmstad kommune
*  Halmstad N → 
*  Halmstad Ö
*  Halmstad S
;Laholm kommune
*  Laholm

;Båstad kommune
*  Östra Karup
;Ängelholm kommune
*  Hjärnarp → til 
*  Ängelholm
* 
*  Strövelstorp
;Helsingborg kommune
*  felles trasé til Helsingborg Södra
*   Helsingborg Södra
;Landskrona kommune
*  Landskrona
*  
;Lomma kommune
*  Flädie, → til Lund
*  Lomma Arm E6.01
**Sidetrasé Inre Ringvägen E6.01
;Malmö kommune
*  felles trasé til Trelleborg 
* 
*   → 
*  → Trelleborg
*  
* Øresundsbroen (7 845 m) →  Danmark

## Alternative veier
Det finnes alternative veier for å reise fra et sted langs veien til et annet.
* Helsingborg–Stockholm: E4 via Jönköping. 140&nbsp;km kortere, motorveg nesten hele veien.
* Göteborg–Stockholm: Riksväg 40 til Jönköping, deretter E4 til Stockholm. Cirka 10&nbsp;km kortere, nesten en time mindre kjøretid, motorvei cirka 90% av strekningen og resten 2+1-vei med midtdeler og 100 km/t.
## Referanser


## Se også
*Europavei 20
*Europavei 20 (Danmark)

## Eksterne lenker
* European Agreement on Main International Traffic Arteries (AGR)
Catherine Ndereba

**Catherine Ndereba** (født 21. juli 1972) er en kenyansk maratonløper.

7. oktober 2001 satte hun verdensrekord på maraton med tiden 2.18.47. Tiden ble oppnådd i Chicago maraton. En uke tidligere, den 30. september, hadde Naoko Takahashi fra Japan løpt maraton på 2.19.46 i Berlin Maraton, og ble med det første første kvinne i historien som løp maraton under 2.20.

Catherine Ndereba vant både Chicago maraton og Boston maraton i 2000 og 2001.

I VM i friidrett 2003 vant hun gull på maratondistansen, mens det ble sølv under VM 2005 i Helsingfors. Under VM 2007 i Osaka tok hun et nytt VM-gull.

Hun har også to OL-sølv, fra OL 2004 i Athen og Friidrett under OL 2008 i Beijing.

## Referanser


## Eksterne lenker
*
Balvu fylke

**Balvu fylke** var en forvaltningsenhet øst i Latvia, i landskapet Latgale. Det ble avskaffet i 2009. Administrativt senter for fylket var Balvi med  innbyggere.  Fylket hadde 1,3% av det totale innbyggertallet i Latvia.  36% av innbyggerne bodde i byene i fylket.
Alūksnes fylke

**Alūksnes fylke** var en forvaltningsenhet nordøst i Latvia, i landskapet Vidzeme cirka 202 km fra hovedstaden Riga. Det ble avskaffet i 2009. Det lå langs den estiske og russiske grensen (103,8 respektive 46,4 km grense).  Administrativt sentrum i fylket var Alūksne. Den nest største byen var Ape.
Gulbenes fylke

**Gulbenes fylke** var en forvaltningsenhet i nordøst i Latvia. Det ble avskaffet i 2009. Administrativt sentrum var Gulbene. Fylket inneholdt 13 kommuner.

En smalsporet passasjerjernbane mellom Gulbene og Alūksne ble pusset opp og startet trafikk i 2005.
Jēkabpils fylke

**Jēkabpils fylke** var en forvaltningsenhet på begge breddene av elva Daugava sørøst i Latvia. Det ble avskaffet i 2009. I sør hadde det grensen mot Litauen (lengde 44 km).  Fylket var det femte største i landet i henhold til flate og folketall. Administrativt sentrum var byen Jēkabpils.
Kuldīgas fylke

**Kuldīga fylke** var en forvaltningsenhet vest i Latvia langs begge bredder av elva Venta. Det ble avskaffet i 2009. Administrativt sentrum var byen Kuldīga med 13.335 innbyggere.

Gjennom fylket går jernbanen og hovedveien A9 fra Riga til Liepaja. En jernbanetrasé fra Riga til Ventspils er stengt.
Dwalin

**Dwalin** er en fiktiv dverg fra J.R.R. Tolkiens bok Hobbiten. Han var en av de 12 dvergene som reiste i følge med Thorin Eikenskjold, Bilbo Lommelun og Gandalv Grå til Erebor. Dwalin, sønn av Fundin og yngre bror av Balin, er den dvergen i følget som blir nevnt minst. Han er den første som ankommer Lommekroken, og hadde grønn hette og kappe, gyllent belte og blått skjegg. Akkurat som sin bror spilte han fiolin. Det var forresten Dwalin som lånte hette og kappe til Bilbo da de la ut på reisen. 

Det er antatt at Dwalin døde først i år 91 i det fjerde tideverv, i en alder av 340 år, og svært gammel selv for en dverg.
 
Navnet *Dvalin* har Tolkien lånt fra Norrøn mytologi, han blir bla. nevnt i Håvamål.
Limbažu fylke

**Limbažu fylke** var en forvaltningsenhet nord i Latvia på kysten av Østersjøen. Det ble avskaffet i 2009. Administrativt sentrum var Limbaži med 8.929 innbyggere.
Ogres fylke

**Ogres fylke** var en forvaltningsenhet midt i Latvia, omtrent 30 km øst for hovedstaden Riga. Det ble avskaffet i 2009. Administrativt senter i fylket var Ogre.
Riga fylke

**Riga fylke** var en forvaltningsenhet midt i Latvia langs kysten til Rigabukten. Det ble avskaffet i 2009. Riga fylke omfattet også hovedstaden Riga. Omtrent halvparten av innbyggerne i Latvia bodde i Riga fylke.
Talsu fylke

**Talsu fylke** var en forvaltningsenhet vest i Latvia. Det ble avskaffet i 2009. Administrativt sentrum var Talsi med 12.391 innbyggere. Fylket dekket 4,1 % av arealet i Latvia.
Valmieras fylke

**Valmieras fylke** var en forvaltningsenhet nord i Latvia, langs grensa til Estland. Det ble avskaffet i 2009. Fylket dekket 3,7% av arealet i landet.
Dori

**Dori** er en dverg i J.R.R. Tolkiens bok Hobbiten. Dori er én av tre brødre (de andre er Nori og Ori) som var med i Thorin Eikenskjolds følge, og på den måten ble en venn av Bilbo Lommelun, på ferden mot Erebor for å drepe dragen Smaug.
Han ankom Lommekroken sammen med sine brødre og Óin og Glóin.

Det falt på Dori å bære Bilbo gjennom gangene i Tåkefjellene mens de rømte fra orkene, men Dori slapp ham i forfjamselsen og de andre dvergene anklaget han for å ha *mistet innbruddstyven deres*.
Mens de flyktet ulvene tok Bilbo tak i Doris bend a de klatret opp i trærne.  

Navnet Dori har Tolkien henta fra det norrøne diktet Voluspå, hvor Durin lister opp navn på dvergene som ble skapt av Ymes kropp.

## Referanser
Bumthang

**Bumthang** er et av de 20 dzongkhag (fylkene) i Bhutan. Fylkeshovedstaden **Jakar** har ca. 5 000 innbyggere, og ligger på 2 800 moh. Fylket har landets største tetthet av gamle templer og hellige steder. På tross av sin beliggenhet (2400–6000 moh) er Bumthang blant de fylkene i landet med best økonomisk utvikling. Veiene er gode, turisme er en vekstnæring og det er planlagt et vannkraftverk i Mangdechu-elven. Fylket har dekning av innlagt vann, telefon og skolegang å over landsgjennomsnittet.

Ordet «Bumthang» har et uklart opphav. Sisteleddet *thang* kan oversettes med «eng», «land» eller «jordstykke», mens førsteleddet enten knyttes til «hellige spann», og hentyder til dalformen, eller til «pene jenter».

Bemerkelsesverdige historiske anlegg i Bumthang er blant annet:
* Mebar Tsho (Den brennende sjøen), hvor Guru Rinpoche skjulte flere hellige statuer på 700-tallet. de ble senere avdekket av Pema Lingpa på 1400-tallet.
*Klosteret Kurjey Lakhang https://web.archive.org/web/20051115095443/http://www.travel-pictures-gallery.com/imagepagebhut06.html
*Jakars Dzong http://www.orientalarchitecture.com/bhutan/jakarmapindex.htm
*Jambay Lakhang, et av de to eldste templene i Bhutan, bygd på 6-tallet av **kong Songtsen Gampo** av Tibet.
*Tamshing Lakhang, landets viktigste Nyingmapatempel


Bumthang-Mebar Tsho-32-Gruppe-2015-gje.jpg|Mebar Tsho
Bumthang-Kurjey Lhakhang-02-2015-gje.jpg|Kurjey Lhakhang
Bumthang-Jakar Dzong-02-2015-gje.jpg|Jakar Dzong
Bumthang-Jambay Lhakhang-06-2015-gje.jpg|Jambay Lhakhang
Bumthang-Tamshing Lhakhang-02-2015-gje.jpg|Tamshing Lhakhang
Bumthang-42-Flugplatz-2015-gje.jpg|Airport

Landbruket i Bumthang produserer blant annet bokhvete, melkeprodukter, honning og epler. Hagebruket prøver stadig nye vekster, men hemmes av den korte vekstsesongen.

Språket i Bumthang er Bumthangkha, som er forståelig vis-à-vis nasjonalspråket Dzongkha, utviklet i dalene vestenfor Bumthang.  

## Gewog
Bumthang består av fire fjelldaler: **Ura**, **Chumey** (*Chhume*), **Tang** og **Choekhor**. (Choekhor omtales også som *Bumthangdalen*, et navn som også brukes om hele fylket), som også utgjør hvert sitt «underdistrikt», eller *[[gewog]]*.

## Eksterne lenker
*  
* Ethnologue om Bumthangka
1. egyptiske dynasti

**Første egyptiske dynasti** betegner den første rekken av faraoer (konger) som styrte over et forent Egypt, fra omkring 3100–2890 f.Kr. Dynastiet ble umiddelbart fulgt av en forening av Øvre og Nedre Egypt, muligens ved Narmer, og markerer begynnelsen på historisk tid i Egypt. Det er det ene av to tidlige dynastier i en såkalt arkaisk tid, en tid hvor makten var sentrert i Thinis. Første dynasti grupperes gjerne sammen med andre dynasti i epoken kalt tidlig dynastisk tid. 

## Herskere
Kjente herskere for 1. dynasti er som følgende:

*For de flestes vedkommende kjenner man bare ett årstall, eller lengden på deres regjeringstid.*

Informasjonen om dette dynastiet er avledet fra noen få monumenter og andre objekter som har kongelige navn, de viktigste er Narmerpaletten og Narmers septerhode, foruten også kongelistene til Den og Qa'a. Ingen detaljerte nedtegnelser om de to første dynastiene har blitt bevart, unntatt for enkle lister på Palermosteinen. Egyptiske hieroglyfer ble tatt i bruk fra rundt 3100 f.Kr. og dette skriftspråket ble videreutviklet gjennom hele Egypts historie fram til man gikk over til koptisk med utgangspunkt i greske bokstaver rundt 200 e.Kr.

Store graver med faraoer ved Abydos og Naqada, i tillegg til graver i Saqqara og Helwan i nærheten av Memfis, har avslørt strukturer som ble bygd hovedsakelig av tømmer og soltørket murstein gjort av leire, og en del mindre steiner benyttet for vegger og gulv. Stein ble benyttet i kvantitet for ornamenter, beholdere, og tidvis for statuer. Tamariskbusker (*Tamarix*), en eviggrønn buskvekst, ble benyttet for å bygge båter som eksempelvis abydosbåtene (14 båter ble avdekket i ørkensanden i 2000) Et av de mest betydningsfulle stedegne teknikkene for trearbeid var tappsammenføyning for å skjøte sammen treverk. Det ble gjort ved at enden av det ene trestykket festes inn i et utskåret hull i det andre.

## Menneskeofring
Menneskeofring ble praktisert som en del av gravritualene tilknyttet alle faraoene i det første dynasti. Det er åpenbart demonstrert som eksisterende i løpet av dette dynastiet ved tjenere som gravlagt i nærheten av hver faraos grav foruten også dyr som ble ofret for gravleggelsen. Graven til Djer er knyttet til gravleggelsen av 338 enkeltindivider. Menneskene og dyrene, slike som esler, er antatt å ha hatt til funksjon å hjelpe farao i etterlivet. Av ukjente grunner ble denne praksisen avsluttet med dette dynastiet og deretter brukt *[[shabti]]*, gravfigurer som erstattet virkelige mennesker.

## Se også
* Tidlig dynastisk tid i Egypt

## Referanser


## Litteratur
* Kuhrt, Amélie (1995): ''The Ancient Near East: c. 3000–330 BC'', London: Routledge, ISBN 978-0-415-01353-6.
* Shaw, Ian (2000): ''The Oxford History of Ancient Egypt'', Oxford: Oxford University Press, ISBN 0-19-280458-8
MythBusters

***MythBusters*** (på norsk også kjent som *Myteknuserne* og *Sannhet eller myte*) er et amerikansk-australsk faktaprogram som gikk på Discovery Channel fra 2003 til 2018. Programmet undersøkte sannhetsgehalten i ulike tekniske myter. Programmet ble ledet av Jamie Hyneman og Adam Savage, som begge var eksperter på spesialeffekter.  

Programserien ble avsluttet med to spesialepisoder den 5. mars 2016. I tillegg ble det sendt en ekstraepisode på kanalen Science samme dag. Teamet hadde da utført  eksperimenter, utforsket  myter og forårsaket 900 eksplosjoner.

Programmet gjenoppstod på Science Channel i 2017, hvor det gikk to sesonger.

## Mytene
*Mythbusters* prøvde ut troverdigheten til forskjellige myter, ofte velkjente myter som florerer på internett eller også myter som har blitt sendt til dem av folk som ønsker å se hvorvidt en myte er gjennomførbar. *Mythbusters* brukte ofte både tid og penger på hver enkelt myte for å kunne gjenskape den så nøyaktig som mulig. Etter at en myte var blitt utprøvd, ble den rangert i én av tre kategorier: Bekreftet, trolig eller knust/avslørt (Confirmed, Plausible og Busted). Først utførte de mytene slik den er beskrevet. Hvis myten ble knust, prøvde de å gjenskape resultatet slik det er beskrevet i myten.

## Eksempler på myter som er testet i programmet

* Er det mulig å motta radiosignaler gjennom en metallfylling i en tann?
* Er det sant at en 50-øring som kastes ut fra toppen av Empire State Building i New York, når en så høy hastighet før den treffer bakken at den kan drepe et menneske på fortauet, dersom det blir truffet i hodet?
* Kan man avlive en hai ved å putte en trykklufttank i munnen på den, og skyte et hull i beholderen slik at den eksploderer?
* Kan en mikrobølgeovn eksplodere hvis man slår den på med metallgjenstander inni?
* Kan man heve en sunket båt med pingpong-baller?
* Kan man sprenge en propantank med et skudd fra en pistol?
* Hvis man ser at man kommer til å treffe en elg, er det best å sette opp farten eller å senke den?
* Kan man løsne sement fra en sementbil med 1/4 kubbe dynamitt?
* Kan man låse opp en bildør ved å presse en tennisball med et hull i inntil nøkkelhullet?
* Kan man bli drept av tre sigaretter skutt ut av en muskedunder?
* Kan man sprenge en bil ved å skyte på bensintanken?

## Andre medvirkende personer
Selv om programmet i hovedsak ble ledet av Jamie Hyneman og Adam Savage, var andre sentrale personer med, blant dem Tory Belleci, Kari Byron og Grant Imahara, som i tillegg til å være hjelpere, også har utført en del eksperimenter på egen hånd. 2014-sesongen var den siste hvor Byron, Imahara og Belleci deltok, slik at Hyneman og Savage gjenopptok enerollene som programledere.


Fil:KariByronProfile.jpg|Kari Byron
Fil:Tory Belleci at DragonCon.jpg|Tory Belleci
Fil:Grant Imahara.jpg|Grant Imahara


## Referanser


## Eksterne lenker
*
Dorthe Skappel

**Dorthe Skappel** (født **Anna Dorothea Riseng**; 1962) er en norsk programleder og tidligere modell. Hun er best kjent for å lede TV 2s underholdningsmagasin *[[God kveld Norge]]* og som programleder for den årlige TV-prisutdelingen, Gullruten.
 
## Liv og virke
Skappels familie viste stor interesse for kunst og underholdning, og hun var selv aktiv i teater som ung. Hun gikk deretter over til en karriere som modell.

Etter flere år som internasjonal modell, sendte hun inn en video av seg selv til flere fjernsynskanaler for å komme på fjernsyn. Hun fikk først jobb i TVNorge, før hun kom til TV 2 på midten av 1990-tallet.

Skappel har ledet lørdagsmagasinet *God kveld, Norge!* på TV 2 uavbrutt siden premieren høsten 1997. Hun har gjennom dette programmet fått mye oppmerksomhet på grunn av hendelser under intervjuer med kjendiser. Hun var også programleder for den TV-sendte prisutdelingen innen norsk fjernsyn, Gullruten, fra 1999 til 2012. 

I 2007 deltok hun i TV-programmet *[[Isdans (TV-program)|Isdans]]* på TV 2, og kom på fjerdeplass. 4. mai 2007 ble Skappel utsatt for et uhell da hun falt med hodet og ansiktet i isen under en generalprøve. Hun ble sendt til sykehus kraftig forslått, men hadde ikke pådratt seg alvorlig skade. Programmet ble lagt ned etter én sesong. Høsten 2018 var hun deltaker i *[[Skal vi danse (TV-program)|Skal vi danse]]* på TV2.

Utover høsten 2009 var hun med i konkurransen *[[Camp Senkveld]]* i programmet *[[Senkveld med Thomas og Harald]]* på TV 2.

Hun var med i sesong 6 av ''Farmen kjendis''.

Hun er gift med ungdomskjæresten, Jon Skappel, og har to døtre (Maria og Marthe).

## Bibliografi
* *Skappelstrikk *, Cappelen Damm (2014)
* *Mer Skappelstrikk*, Cappelen Damm (2015)
* *Klart du kan Skappelstrikk *, Cappelen Damm (2016)
* *SKAPPEL - med kjærlighet for strikk*, Cappelen Damm (2018)

## Referanser


## Eksterne lenker
* 
*  *[[Dagbladet Magasinet]]*: Og TV 2 skapte kvinnen – portrettintervju 2007
*  Presentasjon på Cappelen Damms nettsider
Ramses X

**Ramses X** var den niende og nest siste farao i 20. dynasti under det nye rike, og styrte fra rundt 1107 til 1103 f.Kr. Hans fødenavn var *Amonhirkhepeshef* og hans tronenavn var *Khepermaatre*. Hans liv og korte styre er svært dårlig dokumentert.

## Liv og virke

Som Ramses VIII er Ramses X selv og hans styre dårlig dokumentert. Hans vesir var antagelig Khaemwaset, som var guvernør av Teben under farao Ramses IX. Det er ikke funnet bevis at Ramses X sto som byggherre, og etter hans korte styre ble han etterfulgt av sin sønn  Ramses XI.

Ramses X er også den siste farao fra det nye rike hvor hans styre over Nubia er dokumentert fra en inskripsjon ved Aniba, omtrent 230 km sør for Aswan.

Ramses X var enten sønn av eller svigersønn av Ramses IX, og tilsvarende var da hans hustru Tyti enten datter eller svigerdatter av Ramses IX. I henhold til den engelske egyptologen Aidan Dodson i 2004, «Det er ikke noe kjent bevis som indikerer forholdet mellom de siste kongene Ramses IX, X og XI. Om de var en etterfølgelse far til sønn, ville Tyti, som hadde titlene Kongens datter, Kongens hustru og Kongens mor, synes [å være] en god kandidat for hustruen til Ramses X, men lite annet kan bli bedømt.»

Dodsons hypotese ble siden oppgitt da det i 2010 ble bevist at Tyti var en dronning av en tidligere farao fra 20. dynasti. Hun er omtalt i den delvis fragmenterte Harrispapyrusen som hustru av Ramses III.

I motsetningen til Ramses VIII har  Ramses X en grav i Kongenes dal (KV18), men det ble imidlertid ikke ferdigstilt og ble siden oversvømmet med steinjord og grus. I to arkeologiske undersøkelser, fra 1998 til 2000 ble graven fullstendig utgravd, undersøkt og dokumentert. Det er uklart om han noen gang ble gravlagt der ettersom det ikke ble avdekket noen levninger. Ingenting er kjent om gravgodset og mumien.

## Referanser


## Litteratur
* Clayton, Peter (2006): *Chronicle of the Pharaohs*, Thames & Hudson Ltd.
* Collier, Mark; Dodson, Aidan; Hamernik, Gottfried (2010): «P. BM 10052, Anthony Harris and Queen Tyti», *JEA* **96**.
* Dodson, Aidan; Hilton, Dyan (2004): *The Complete Royal Families of Ancient Egypt*. Thames & Hudson, ISBN 0-500-05128-3.
* Grimal, Nicolas (1992): *A History of Ancient Egypt*, Blackwell Books.
* Jenni, Hanna, red. (2000): *Das Grab Ramses' X. (KV 18) (= Aegyptiaca Helvetica*. Bd. 16). Schwabe, Basel, ISBN 3-7965-1717-X.
* Krauss, Rolf; Warburton, David (2006): «Chronological Table for the Dynastic Period», Hornung, Erik; Krauss, Rolf; Warburton, David, red.: *Ancient Egyptian Chronology* (Handbook of Oriental Studies), Brill, s. 493.
* Parker, R.A. (1951): «The Length of the Reign of Ramesses X», *RdÉ* **11**, s. 163-164.
* Reeves, Nicholas; Wilkinson, Nicholas (1996): *The Complete Valley of the Kings*. London: Thames & Hudson, ISBN 0-500-05080-5.
* Schultz, Regine; Seidel, Matthias, red. (2007): *Egypt. Faraoenes verden*, Spektrum

## Eksterne lenker

* KV18: The Tomb of Ramesses X
*
Jessica Simpson

**Jessica Ann Simpson** (født 1980) er en amerikansk popsanger og skuespiller. 

Simpson har syv Billboard Top 40 hits, og har fått tre gullplater og to multi-platinaplater . Hennes største hit var debutsingelen *I Wanna Love You Forever* fra debutalbumet *[[Sweet Kisses]]* (1999). Den nådde opp på tredjeplass på singellisten i USA og Norge. 

Simpson er storesøsteren til sangeren Ashlee Simpson, og var tidligere gift med Nick Lachey fra popgruppen 98 Degrees. Sammen deltok de i MTVs reality-TV-serie *[[Newlyweds]]*. Hun lanserte i 2007 sin egen kolleksjon, «Jessica Simpson Collection», som i 2010 solgte for 4,5 milliarder kroner. Kolleksjonen innbefatter klesplagg, sko, vesker, smykker, jeans og parfyme. Hun er kreativ leder av selskapet sammen med sin mor, og har vært med i utviklingen av produktene siden starten.

I 2008 gikk Simpson inn på countrymarkedet med musikkalbumet *Do You Know*.

## Filmografi
* *[[The Dukes of Hazzard (film)|The Dukes of Hazzard]]* (2005)
* *[[Employee of the Month]]* (2006)
* *[[Blonde Ambition]]* (2007)
* *[[The Love Guru]]* (2008)
* *[[Private Valentine: Blonde & Dangerous]]* (2008)

## Diskografi
* *[[Sweet Kisses]]* (1999)
* *[[Irresistible]]* (2001)
* *[[This Is the Remix]]* (2002, kun USA)
* *[[In This Skin]]* (2003, 2004)
* ** (2004) 
* *[[A Public Affair]]* (2006)
* *[[Do You Know]]* (2008)

## Referanser


## Eksterne lenker
* 
* 
* 
*
Frédéric Bastiat

**Claude Frédéric Bastiat** (1801-1850) var en fransk liberal økonom, essayist og politiker.

## Liv og virke
### Bakgrunn
Frédéric Bastiat far, Pierre Bastiat, var en fremstående forretningsmann i Bayonne. Moren døde i 1808 da Frédéric var fem år gammel. Snart etter flyttet faren inn i landet til Mugron, og Frédéric fulgte kort tid etter. Bastiat-godset i Mugron var blitt ervervet under den franske revolusjon og hadde tidligere tilhørt markgreven av Poyanne. Pierre Bastiat døde i 1810, og dermed var Frédéric helt foreldreløs.

Han arbeidet i onkelens forretning fra 1818 til 1825, da han overtok farens gårdsbruk.

### Økonom
På denne tiden fikk han så anledning til å studere verkene av blant annet Adam Smith og Jean-Baptiste Say.

Han mente at statens eneste legitime oppgave skulle være å forsvare det enkelte menneskets liv, frihet og eiendom, og synliggjorde faren for at staten som institusjon kunne bli enkeltmenneskets verste overgriper og fiende.

Han mente at enhver statlig regulering var negativ, og i den lange artikkelen «Hva man ser – og hva man ikke ser» viser han eksempler på at reguleringer med et godt motiv *(hva man ser)* får negative motreaksjoner som mere enn oppveier de gode fortsetter med reguleringen *(hva man ikke ser)* .

Ut fra den samme filosofien var han også en sterk forkjemper av frihandel. Også på Bastiats tid var det krefter i de enkelte land som kjempet for handelsrestriksjoner for å beskytte de innenlandske produsenter. Et godt eksempel på Bastiats enkle uttrykksmåte finner man i essaysamlingen *Sophismes économiques* (1845) (på engelsk kjent som *Candlemakers' petition*). Dette satiriske skriftet fremstår som en klage fra franske produsenter av oljelamper og stearinlys til staten om det de oppfatter som «uhørt billig konkurranse». De ber om at staten må innføre en lov som forbyr alle vinduer og åpninger i hus som slipper inn lys. Konkurrenten var nemlig solen.

Slik demonstrerte Bastiat det absurde i handelsrestriksjoner.

Bastiat forfattet også skriftet «Loven», opprinnelig utgitt som pamflett i 1850, samme året som han døde.

Bastiats teorier fikk en unik anledning til å vise sin styrke i erfaringene fra forbudstiden.

## Bibliografi
* 

## Referanser


## Eksterne lenker
*
Karin Enke

**Karin Enke** (født 20. juni 1961 i Dresden, Sachsen) er en tysk tidligere skøyteløper. Hun representerte DDR og var verdens fremste løper i 1980-årene. Hun vant tre olympiske gullmedaljer på tre forskjellige distanser, og i tillegg fire sølvmedaljer og en bronsemedalje.  

## Karriere

Enke debuterte internasjonalt med en beskjeden 17.-plass i allround-VM 1980. Allerede fire uker senere ble hun sprintverdensmester, og to uker etter det vant hun 500-meteren under OL i Lake Placid. I de følgende årene dominerte hun hurtigløp for kvinner, sammen med sprinteren Christa Rothenburger og langdistansespesialistene Andrea Schöne (Ehrig) og Gabi Zange (Schönbrunn). Det spesielle med Enke var at hun behersket samtlige distanser fra 500 til 5000 meter, noe som gav henne hele 11 VM-titler sammenlagt (seks i sprint og fem allround).

## Meritter
* OL – 3 gull, 4 sølv og 1 bronse
* VM allround – 5 gull og 2 sølv
* VM sprint – 6 gull og 2 sølv
* EM allround – 3 sølv

## Personlige rekorder

## Se også
* Liste over mestvinnende vinterolympiere

## Referanser




## Eksterne lenker
* 
*
Aizkraukles fylke

**Aizkraukles fylke** var en forvaltningsenhet sør i Latvia, langs grensa til Litauen. Det ble avskaffet i 2009. Elva Daugava skar gjennom fylket. 

I fylket ligger det største vannkraftverket i Baltikum, i elva Daugava. Det har navnet Pļaviņu HES og kan levere 850-869 MW effekt. 
## Eksterne lenker
*